**IVALAN TERME d.o.o.**

za proizvodnju, trgovinu i usluge

Omladinska 23a, 10310 Ivanić-Grad

OIB 13237183584, MB 02631075

PRAVILNIK

O PROVEDBI POSTUPAKA JEDNOSTAVNE NABAVE

TRGOVAČKOG DRUŠTVA

U Ivanić-Gradu, prosinac 2023. godine

Na temelju članka 15. stavka 2 Zakona o javnoj nabavi (NN120/16, 114/22), Uprava poslodavca donosi

PRAVILNIK

o provedbi postupaka jednostavne nabave

Članak 1.

Ovim Pravilnikom uređuje se postupak nabave roba i usluga procijenjene vrijednosti manje od 26.540,00 eura, odnosno 66.360,00 eura bez PDV za nabavu radova (u daljnjem tekstu: jednostavna nabava), za koje sukladno odredbama Zakona o javnoj nabavi (NN120/16, NN114/22) ne postoji obveza provedbe postupaka javne nabave.

Izrazi koji imaju rodno značenje, a koriste se u ovom Pravilniku, odnose se jednako na muški i ženski rod.

Članak 2.

Postupke jednostavne nabave trgovačko društvo Ivalan Terme d.o.o. (u daljnjem tekstu: Naručitelj) provodi poštujući načela tržišnog natjecanja, jednakog tertmana, zabrane diskriminacije te druga načela koja iz njih proizlaze, uz osiguravanje ekonomičnog i svrhovitog trošenja sredstava.

Članak 3.

Naručitelj će poduzimati sve prikladne mjere radi sprječavanja sukoba interesa, sukladno odredbama člaka 75 – 83 Zakona o javnoj nabavi.

Članak 4.

Postupak jednostavne nabave procijenjene vrijednosti do iznosa od 25.000,00 eura bez PDV-a Naručitelj provodi s jednim (1) gospodarskim subjektom koji može izvršiti predmet nabave po vlastitom izboru, sklapanjem ugovora ili izdavanjem narudžbenice.

Postupak jednostavne nabave procijenjene vrijednosti jednake ili veće od 25.000,00 eura bez PDV-a naručitelj provodi sukladno odredbama sljedećih članaka ovog Pravilnika.

Članak 5.

Svi sudionici u postupku jednostavne nabave robe, usluga i radova dužni su obavljati poslove iz svog djelokruga rada stručno i odgovorno u skladu s važećim propisima i pravilima struke, interesima Društva, ovim Pravilnikom i drugim internim aktima.

Svi sudionici u postupku jednostavne nabave robe, usluga i radova dužni su u odnosima s poslovnim partnerima nastupati profesionalno i štititi ugled Društva te prema svim gospodarskim subjektima poštovati načelo slobode kretanja robe, načelo slobode poslovnog nastana, načelo slobode pružanja usluga, načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti te primjenjivati odredbe ovog Pravilnika na način koji omogućava učinkovitu nabavu.

Članak 6.

Poziv za dostavu ponuda izraduje se na hrvatskom jeziku (latinično pismo), a kada je to potrebno zbog predmeta nabave, može se izraditi i na drugom službenom jeziku Europske unije.

Ponuda se izraduje na hrvatskom jeziku, osim ako je drugačije odredeno u pozivu za dostavu ponuda. Postupak nabave vodi se na hrvatskom jeziku.

Ovisno o specifičnosti predmeta nabave moguće je, uz podnošenje ponuda na hrvatskom jeziku, da se odredeni dijelovi ponude kao npr. dokazi tehničke i stručne sposobnosti (ovlaštenja proizvodača, ovlaštenog zastupnika ili distributera, certifikati o osposobljenosti i sl.) dostavljaju na drugom službenom jeziku Europske unije.

Članak 7.

U cilju osiguranja pravednog i jednakopravnog sudjelovanja ponuditelja, kao i u cilju dobivanja što kvalitetnijih i povoljnijih ponuda, upiti i pozivi za dostavu ponuda, kao i druga dokumentacija za traženje ponuda, mora sadržavati sve potrebne uvjete i podatke i omogućiti ponuditeljima dovoljno vremena da prouče tu dokumentaciju te pripreme i podnesu svoje ponude.

Članak 8.

Cijena ponude piše se brojkama u apsolutnom iznosu i izražava se u eurima, osim ako je pozivom za dostavu ponuda omogućeno iskazivanje cijene u drugoj valuti.

Članak 9.

Ovisno o vrsti robe, usluga i radova koje se nabavljaju, mogu se sklapati i okvirni sporazumi te ugovori na temelju okvirnog sporazuma. Sklapanje ugovora na temelju okvirnog sporazuma za ukupni ili dio predmeta nabave dopušteno je samo izmedu Društva kao naručitelja i gospodarskog subjekta koji je strana okvirnog sporazuma.

U slučaju okvirnog sporazuma izračun procijenjene vrijednosti nabave temelji se na maksimalnoj procijenjenoj vrijednosti svih ugovora za koje se predvida da će se sklopiti na temelju tog okvirnog sporazuma za ukupno razdoblje njegova trajanja. Procijenjena vrijednost okvirnog sporazuma ne smije prijeći prag iznad kojeg se obvezujuće primjenjuje ZJN.

Članak 10.

U provedbi postupaka nabave robe, radova i/ili usluga osim ovog Pravilnika, obvezno je primjenjivati i druge važeće zakonske i podzakonske akte, kao i interne akte, a koji se odnose na pojedini predmet nabave u smislu posebnih zakona.

Članak 11.

Postupak jednostavne nabave iz članka 4. Stavka 2 ovog Pravilnika počinje slanjem poziva na dostavu ponuda koji se upućujue na najmanje tri (3) gospodarska subjekta po vlastitom izboru.

U opravdanim slučajevima, ovisno o prirodi predmeta nabave, razini tržišnog natjecanja i/ili žurnosti postupka, poziv na dostavu ponuda može se uputiti i na manje od tri (3) gospodarska subjekta.

Poziv na dostavu ponuda sadrži: naziv naručitelja, opis predmeta nabave i tehničke specifikacije, kriterije za odabir ponude, uvjete i zahtjeve koje ponuditelji trebaju ispuniti, komponente koje ponuda mora sadržavati (cijena, rok za izvođenje radova, izvršenje usluga ili nabavu roba i sl.)

Članak 12.

Rok za dostavu ponuda je najmanje pet (5) dana od upućivanja poziva, a Naručitelj može odrediti i kraći rok, ali ne manji od dva (2) dana od upućivanja poziva.

U pozivu na dostavu ponuda gospodarskim subjektima se određuje dokaziv način dostave ponude (elektronička pošta, osobna dostava, dostava poštom).

Naručitelj s gospodarskim subjektima u pravilu komunicira elektronskim putem.

Članak 13.

Naručitelj pravodobno zaprimljene ponude pregledava i ocjenjuje na temelju uvjeta i zahtjeva iz poziva na dostavu ponuda.

U postupku pregelda i ocjene ponuda, Naručitelj može gospodarskim subjektima uputiti zahtjev za pojašnjenje i/ili upotpunjavanje bilo kojeg dokumenta ostavljajući im za to primjeren rok.

O provedenom postupku Naručitelj sastavlja zapisnik o otvaranju, pregledu i ocjeni ponuda.

Članak 14.

Kriterij za odabir ponude je najniža cijena ili ekonomski najpovoljnija ponuda.

Ako je kriterij odabira ekonomski najpovoljnija ponuda, osim cijene u obzir se može uzeti i kvaliteta, kvalifikacije stručnjaka, tehničke prednosti, estetske, funkcionalne i ekološke osobine, operativni troškovi, ekonomičnost, datum isporuke, rok isporuke ili drugi elementi, te će Naručitelj u zapisniku o otvaranju, pregledu i ocjeni ponuda obrazložiti razloge odabira izabrane ponude.

Članak 15.

Postupak jednostavne nabave iz članka 4. stavak 2 ovog Pravilnika završava donošenjem odluke o odabiru najpovoljnije ponude ili odluke o poništenju postupka jednostavne nabave.

Naručitelj će poništiti postupak jednostavne nabave ako postoje razlozi za poništenje postupka sukladno odredbama ZJN.

Odluku o odabiru najpovoljnije ponude Naručitelj dostavlja odabranom gospodarskom subjektu na dokaziv način.

Gospodarskim subjektima čija ponuda nije odabrana Naručitelj na dokaziv način dostavlja obavijest o status njihove ponude.

Članak 16.

Nakon dostave obavijesti gospodarskim subjektima sukladno članku 11. ovog Pravilnika, Naručitelj s odabranim gospodarskim subjektom sklapa ugovor o nabavi.

Članak 17.

Ovaj Pravilnik stupa na snagu danom donošenja i objavit će se na mrežnoj stranica Naručitelja.

IVALAN TERME d.o.o.

Berislav Pinjuh, dipl.polit.

Direktor